als_Latn dik_Latn sag_Latn
Sikur të mos mjaftonin problemet në këtë edicion të Superiores për Flamurtarin, sot është mësuar se mbrojtësi i vlonjatëve Mauricio Leal ka përfunduar në pranga. Ai ka qëndruar në Vlorë për të zgjidhur problemet me pagat e prapambetura, por tashmë i duhet të zgjidhë telashet me drejtësinë shqiptare, pasi nuk i është bindur urdhrit të policisë për të ndaluar. Përmes një njoftimi, policia e Vlorës bënte me dije:
“Policia ka arrestuar në flagrancë shtetasin:
- Mauricio Leal, 30 vjeç, lindur në Brazil, banues në Vlorë.
Policia ka bërë arrestimin e tij në Radhimë, pasi ky shtetas po drejtonte mjetin tip Benz, pa leje drejtimi përkatës dhe duke udhëtuar në këto kushte nuk i është bindur urdhërit të punonjësit të policisë rrugore për të ndaluar.
Materialet iu referuan Prokurorisë për veprën penale “Drejtimi i automjetit në mënyrë të parregullt” dhe “Mosbindja ndaj urdhërit të punonjësit të policisë së rendit publik”, të parashikuara nga nenet 291 dhe 242 të Kodit Penal”, përfundon njoftimi i policisë.
als_Latn als_Latn als_Latn als_Latn als_Latn